Отчет за дейността на Народно Читалище „Събуждане-1900”

 с.Тлачене, общ.Бяла Слатина за 2020г.

 Читалището в с.Тлачене е основано през 1900 година от родолюбиви българи, посели семето на духовното израстване на жителите на селото. Читалището е център на богата културно-просветна и творческа дейност.Дейността на Народно Читалище „Събуждане-1900” е подчинена на устава му,Закона за Народните Читалища и Закона за Юридическите лица.

 Читалищната библиотека разполага с библиотечен фонд от 4180 тома литературни произведения.

В Читалището работи ½ щатен служител работник,библиотекар- секретар. Читалищните дейци и самодейци, чрез културните мероприятия се стремят всеки празник да бъде уважен, за да разнообрази ежедневието на селото ни.

За съжаление тази година поради пандемичните условия успяхме да отбележим само два празника.

На 14 януари отбелязахме 120 г.от създаването на НЧ „Събуждане-1900”

Трифон Зарезан и Свети Валентин отбелязахме с голяма трапеза.Изложба на вина, пити и баници.Бяха раздадени Валентинки от меденки под формата на сърце.Празника премина под звуците на кръшни български хора и танци.

През летните ваканционни дейности на 2020 г. децата от Филиал на ЦДГ „Незабравка” с. Тлачене се занимаваха с оцветяване и рисуване,изработване на картички.Четоха се приказки,редиха пъзели, имаше игри на шах и дама.

За учениците бяха предоставени на разположение компютърни и интернет услуги.

Беше проведена здравна беседа на децата от д-р Атанасов.